**Rakvere JK Tarvas** on Lääne-Virumaa suurim ja ühtlasi maakonna edukaim Eesti jalgpalliklubi pärast vabariigi iseseisvuse taastamist. Klubi kodulinn on Rakvere ja koduväljak Rakvere linnastaadion, kevad- ja sügisperioodil toimuvad kohtumised Rakvere kunstmurustaadionil. 

Asendus- ja treeninguväljakuna on kasutust leidnud ka Vinni-Pajusti staadion. 2016. aasta hooajal mängis JK Tarva esindusmeeskond Premiumi liigas lõpetades rohkem kui 50 aastat kestnud pausi, millal viimati mõni võistkond Lääne-Virumaalt oli riigi kõrgeimas sarjas esindatud (Punane Kunda, 1962).

Ajalugu
-------

Rakvere FC Flora vs Tallinna FC Flora II – esiplaanil Henri Rüütli ja Alari Tovstik (13.05.2009)
2004. aastal asutatud Rakvere jalgpalliklubi kandis kuni 2008. hooajani nime VJK Rakvere. 2008 liituti FC Flora süsteemiga, et vastata esiliiga litsentseerimisnõuetele – Rakvere VJK-st sai Rakvere FC Flora. Samanimeline noortemeeskond tegutses Rakveres juba varemgi. Järjekordne nimevahetus toimus aga 2011. aastal, kui FC Florast sai kohalikele vastuvõetavam JK Tarvas.

### 2008

2008. aastal juhendas Rakvere jalgpalliklubi endine Eesti koondislane Mati Pari, juulis võttis ohjad üle Urmas Kirs. Rakvere Esiliiga debüüthooaeg lõppes 8. kohaga. Meeskonna parimateks väravaküttideks olid Alar Petrovits (17 tabamust, Esiliiga 2. tulemus) ja Sergei Akimov (10 väravat ja 8–10. koht).

### 2009

2009. aastal algas Rakvere jalgpalliklubi jaoks teine järjestikune esiliiga hooaeg. Peatreenerina tegutses Sergei Zamogilnõi, klubi juhatuse esimeheks oli Ain Mets. Hooajale mindi vastu Narva JK Transi duubelmeeskonnana. Aasta algas kuue miinuspunktiga, sest litsentseerimisnõuete täitmisel esines vajakajäämisi. 2009 hooaeg lõpetati tabeli viimasel kohal, kuid teiste klubide loobumise tõttu jäi Rakvere siiski esiliigasse püsima.

### 2010

2010. aastal oli Rakvere FC Flora FC Kuressaare duubelmeeskond, uueks peatreeneriks Jan Važinski. Meeskonna koosseisus hakkasid olulist rolli mängima FC Kuressaare ja Sörve JK mängijad, osa Rakvere kohalikest palluritest ülendati Kuressaare meistriliiga meeskonda. Hooaega alustati puuduliku paberimajanduse tõttu kahe miinuspunktiga. Klubi peaeesmärgina rõhutati Eesti Meistriliiga jaoks mängijate kasvatamist. Projekt kestis kõigest ühe hooaja ja aasta lõppes Rakvere Flora jaoks esiliiga 9. kohaga, sellele järgnes kukkumine II liigasse. 2010. aastal asutatud klubi duubelmeeskond võitis IV liiga 2010 hooaja.

### 2011

2011. aastal seati uued eesmärgid ja muudeti klubi nime – Rakvere FC Florast sai Rakvere JK Tarvas. Klubi esindaja ja peatreeneri rolli asus täitma Reijo Kuusik. Enamik Rakvere poistest, kes olid pillutatud üle Eesti laiali kõrgliiga tiimidesse, peamiselt FC Kuressaarde, tulid koju tagasi. Võõrklubide kasvandikud lahkusid. Rakvere Tarvas seadis põhieesmärgiks meistriliigasse jõudmise. Uue näoga klubi alustas teekonda II liiga ida/põhi piirkonnast. Rakvere vutimeeste püüdlusi on toetanud ka Eesti kuulsaim jalgpallur Mart Poom.

2011. aastal alanud hooaeg lõppes Rakvere JK Tarva jaoks edukalt, võideti II liiga ida/põhi tsoon 68 punktiga. Hooaja edukaimateks väravaküttideks olid Joonas Ljaš (27 väravat – 1. koht) ja Henri Hang (14 väravat – 7. koht). Samuti saavutati esikoht Eesti Jalgpalliliidu korraldatud aastalõputurniiril (II liiga esimene turniir). Turniiri parima mängija tiitli pälvis Joonas Ljaš, meeskonna suurimaks väravakütiks ning üldtabeli teiseks tuli Tarmo Rebane.

### 2012

2012 hooaeg algas Rakvere Tarva jaoks aste kõrgemal – Eesti Meistrivõistluste esiliigas. Uue hooaja hakul leidis tee koduklubisse tagasi, paar hooaega FC Kuressaare värve esindanud, keskkaitsja Kaarel Saar. Märtsis pälvis Tarva väravavaht Sander Susi esiliiga parima mängija aunimetuse. Suvel liitusid klubiga uuesti mängijad Argo Aava ja Taavi Trasberg, kes vahepealsetel aastatel mängisid palli FC Kuressaares. Esimene neist lõi oma debüütmängus kaks väravat, hiljem võites juulikuu parima esiliiga mängija tiitli. Sama kuu parimaks peatreeneriks valiti Tarva mängiv treener Reijo Kuusik. Oktoobri algul viigistas Tarvas võõrsilkohtumises oma peamise rivaali Tartu SK 10-ga. Viigivärav sündis kohtumise viimasel minutil, autoriks Rakvere väravavaht Jüris Sahkur, kes teenis järgmisel päeval Eesti U-23 koondisekutse. Nädal hiljem sai kutse ka Joonas Ljaš.

Samal hooajal alustas oma tegevust Rakvere JK Tarva fänniklubi – Rakvere Pullid. Pullide eestvedamisel valiti esmakordselt hooaja parim Rakvere JK Tarva mängija, au osaliseks sai ründav poolkaitsja Joonas Ljaš (hooaja kogusaldo: 37 kohtumist, 15 väravat). Teiseks jäi hääletustulemuste alusel Rakvere esiväravavaht Jüris Sahkur (28 kohtumist, 2 väravat), kolmandaks aga mängiv treener Reijo Kuusik (34 kohtumist, 3 väravat).

Rakvere jalgpalliklubi senini kõige edukam hooaeg lõppes esiliiga pronksiga, iseseisvate klubide arvestuses saavutati 2. koht, jäädes Flora duubelvõistkonnast punkti kaugusele, vahe liidriga aga 15 punkti. Parimate väravaküttide edetabelisse mahtus kaks Tarva pallurit – Joonas Ljaš 14 väravat (4.–6. koht) ja Henri Hang 13 (7.–8. koht). Põhihooaja teine koht tähendas Meistriliiga üleminekumängudele jõudmist. Vastamisi mindi meistriliiga eelviimasega, JK Tallinna Kaleviga. Kahe mängu kokkuvõttes võitis Tallinna Kalev 3-1 ja jäi meistriliigasse püsima, Tarvale tähendas see samuti paigalseisu. Üleminekumängude kodumängus püstitati Rakvere selle hooaja publikurekord – 324 pealtvaatajat (liiga hooaja keskmine – 137).

Aastat jäi lõpetama esiliiga aastalõputurniiri esikoht, kaotamata ühelegi vastasele, alistati finaalis FC Infonet 3-0. Turniiri parimaks mängijaks valiti Joonas Ljaš, parimaks väravavahiks aga Sander Susi. Debüüdi Tarva särgis tegid miniturniiril Kristian Marmor ja Mehis Vahero.

### 2013

2013. aasta ettevalmistusperiood kulges edukalt – viigistati Tartu FC Santosega ja alistati nii Levadia duubelmeeskond kui ka FC Kuressaare. Veebruaris toimunud Lääne-Virumaa spordiauhindade jagamisel anti Rakvere JK Tarvale üle tänukiri tublide meeskondlike saavutuste eest 2012 hooajal – teine koht aasta parim võistkonna kategoorias, esikoht kuulus korvpalliklubile BC Rakvere Tarvale.

Kahe hooaja vahelisel perioodil liitus Tarvaga endine FC Levadia parem äärekaitsja Kristian Marmor. Lisaks täienesid Rakvere read kahe endise Rakvere FC Flora aegse mängija – Mehis Vahero ja Esko Brandtiga. FC Viljandi hingusele mineku tagajärjel otsustas Tarvaga liituda Mihkel Gull.

Liigahooaeg sai Rakvere jaoks avastardi 17. märtsil, kui Sportland Arenal alistati 1–3 Tallinna FC Flora II. Esiliiga EJL-i juulikuu parima mängija tiitli pälvis Tarva kapten Alari Tovstik, kelle nimi toodi välja ka järgmise kuu Jalkas, nimetades teda üheks kuuest suurimaks tooniandjaks Esiliigas. Augusti parim Esiliiga mängija tuli samuti Rakverest, sel korral jäi silma Joonas Ljaš. Hooaeg lõpetati aga Flora duubelmeeskonna järel neljandana. Rakvere suurimaks väravakütiks oli Henri Hang (11 tabamust, Esiliiga paremuselt 7.–10. tulemus). Iseseisvate klubide arvestuses teenis Tarvas, sarnaselt mullusega, teise koha, mis tähendas järjekordselt Meistriliiga üleminekumänge. Kahe mängu kokkuvõttes pidi Rakvere jalgpalliklubi tunnistama Tartu Tammeka 6–2 paremust (Rakvere väravad: Tarmo Rebane, Henri Hang). Üleminekumängude kodumängus löödi üle eelmise aasta publikurekord. Heitlust oli vaatamas 350 inimest. Põhihooaja keskmine pealtvaatajate hulk püsis samal tasemel mullusega. Hooaja parima mängija tiitliga tunnustasid fännid Joonas Ljaši, kelle kontole jäi aastast 2013 34 kohtumist, 10 väravat ja 25 väravasöötu.

### 2014

2014. aastat alustas Rakvere JK Tarvas treeningmängudega värskelt valminud EJL-i sisehallis. Esindusmeeskonna koosseisus märkimisväärseid muudatusi ei toimunud. Hooaja esimeses liigamängus viigistati FC Kuressaarega. Klubiga, kes veel möödunud hooajal mängis Premiumi liigas. Esimene võit lasi oodata ennast viienda vooruni, kui alistati 3:1 Tallinna FC Puuma. Hooaja algus oli rabe, teenides esimesest 12. mängust kõigest 2 võitu, 6 viiki ja 4 kaotust.

Mai lõpp kuni augusti algus kulges võrdlemisi hästi. Juulis liitus klubiga kogenud peatreener Valeri Bondarenko. Vahepealse 12 mängu jooksul võideti 7, viigistati 2 ja kaotati 3 kohtumist. Kaks võitu teeniti neist karikamängudes madalama liiga meeskondade üle – Castovanni Eagles ja FC Otepää. Pärast 2:1 seisuga lõppenud kaotust augustis 1/16-karikafinaali kohtumises Tallinna FC Infonet II-ga, tabas Tarva esindusmeeskonda taas väike langus. Kaotati järgnevad kolm liigamängu. Sellest küll kosuti ja saadi 8. mängust 5 võitu, 2 viiki ja vaid 1 kaotus, ent hooaja viimased kolm kohtumist läksid siiski kõik vastastele.

Küllaltki ebastabiilse ja pingelise hooaja järel oli Rakvere positsiooniks lõpptabelis 8. koht ja 46 punkti. 12 võitu, 10 viiki ja 14 kaotust (väravate vahe −4). Edestati kindlalt tabeli viimaseid Vändra Vaprust (38p) ja Tallinna FC Puumat (10p), kuid ühe punktiga jäädi maha Tarva ees olevale Kiviõli Irbisele ja FC Kuressaarele. 8. koht tähendas üleminekumänge Esiliiga B kolmandakoha meeskonnaga, kelleks oli HÜJK Emmaste. Emmaste loobus kohtumistest ja see tähendas Rakvere püsimajäämist Esiliigasse ilma novembrikuiste lisakohtumisteta. Premiumi liigasse pääses otse Pärnu Linnameeskond ja meistriliiga üleminekumängude järel Viljandi Tulevik.

Seni kõige tagasihoidlikuma Tarva Esiliiga hooaja jooksul toimus teatud langus ka publikunumbrites. Keskmiselt külastas JK Tarva koduseid liigamänge 106 inimest. Suurim oli pealtvaatajate arv juunis toimunud kohtumises Kiviõli Irbisega (170). Madalaim oli pealtvaatajate hulk (20) aga oktoobris Levadia II-ga, kui kodumäng toimus erandkorras Vinnis.

Hooaja parimaks mängijaks valisid Tarva fännid Sergei Akimovi, kes tegi senini oma karjääri parima hooaja. Akimov lõi liigamängudes 21 väravat, mis on rohkem kui ükski Rakvere mängija Esiliigas kunagi ühel aastal on suutnud. Hooaja üldarvestuses oli Sergei Esiliiga väravaküttidest neljas. Tarva ründemängija saavutuse tegi eriliseks veel see, et 37-aastaselt oli ta liiga vanim väravalööja.

Mängijad
--------

*Vaata ka: Kategooria:Rakvere JK Tarva jalgpallurid*
### Praegune koosseis

*10. november 2023 seisuga.*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 35 | Venemaa | VV | Artem Levizi |
| 1 | Eesti | VV | Magnus Hain |
| 33 | Eesti | VV | Rene Põldmaa |
| 66 | Eesti | KA | Kristo Remmelgas |
| 7 | Eesti | KA | Karel Liblekas |
| 16 | Eesti | KA | Henri Matias Eliste |
|  | Eesti | KA | Keijo Õunapu  |
| 36 | Eesti | KA | Aleksander Holland |
| 4 | Eesti | KA | Markus Väljaots |
| 3 | Eesti | KA | Mairo Kaasik  |
| 15 | Eesti | KA | Siim Rannamäe |
| 17 | Eesti | KA | Oliver Leppik |
| 92 | Eesti | KA | Sten Ruutupõld |

 |  | 

| Nr. |  | Positsioon | Mängija |
| --- | --- | --- | --- |
| 6 | Eesti | PK | Olger Tauer |
| 29 | Eesti | PK | Erik Andres Raja |
| 10 | Eesti | PK | Mattias Roop |
| 8 | Eesti | PK | Roland Pakaste |
| 11 | Eesti | PK | Markus Aasamets |
| 88 | Ukraina | PK | Viktor Sharko |
| 6 | Eesti | PK | Mario Kaasik |
| 8 | Eesti | PK | Sergo Saksen |
| 42 | Eesti | PK | Robin Mölder |
| 9 | Eesti | RÜ | Kennert Liblik |
| 31 | Eesti | RÜ | Robi Štšjogolev  |
| 9 | Eesti | RÜ | Kristjan Kari |

 |

### Duublid

* Rakvere JK Tarvas II

### Naiskond

* Rakvere JK Tarvas (N)

Personal
--------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Praegune tehniline personal| Amet | Nimi |
| --- | --- |
| Peatreener | Eesti Tarmo Rebane |
| Treener | Eesti Reijo Kuusik |
| Treener | Eesti Joonas Ljaš |
| Treener | Eesti Sten Tammik |
| Füsioterapeut | Eesti Taavi Turban |
| Füsioterapeut | Eesti Hannalore Taal |

 | 

Peatreenerid| Peatreener | Karjäär |
| --- | --- |
| Eesti Jaak Proosa | 2004–2005 |
| Eesti Ain Mets | 2005–2007 |
| Eesti Mati Pari | 2008 |
| Eesti Urmas Kirs | 2008 |
| Eesti Sergei Zamogilnõi | 2009 |
| Eesti Jan Važinski | 2010 |
| Eesti Reijo Kuusik | 2011–2014 |
| Eesti Valeri Bondarenko | 2014–2016 |
| Eesti Urmas Kirs | 2016–2017 |
| Eesti Tarmo Rebane | 2017- |

 |

Saavutused
----------

* **Esiliiga**

**3. koht (2)**: 2012, 2017
* **II liiga ida/põhi**

**Võitja (1)**: 2011
**2. koht (2)**: 2007, 2022
**3. koht (1)**: 2023
* **III liiga ida**

**2. koht (1)**: 2006
**3. koht (1)**: 2005
* **V liiga ida**

**Võitja (1)**: 2004

Statistika ja loendid
---------------------

### Varasemad liigahooajad ja karikavõistlused


| Hooaeg | Liiga | Koht | Me | Mä | Võ | Vi | Ka | Lv | Vv | Va | Pu | Suurim väravakütt | Karikas |
| --- | --- | --- | --- | --- | --- | --- | --- | --- | --- | --- | --- | --- | --- |
| Rakvere JK |
| 2004 | V liiga ida | **1.** | 8 | 14 | 13 | 0 | 1 | 81 | 12 | +69 | **39** | Alar Petrovits **(29)** |
| Virumaa JK Rakvere |
| 2005 | III liiga ida | **3.** | 12 | 22 | 15 | 3 | 4 | 56 | 28 | +28 | **48** | Reijo Kuusik ja Esko Brandt **(9)** |
| 2006 | III liiga ida | **2.** | 12 | 22 | 14 | 3 | 5 | 57 | 37 | +20 | **45** | Alar Petrovits **(25)** |
| 2007 | II liiga ida/põhi | **2.** | 14 | 26 | 16 | 4 | 6 | 75 | 36 | +39 | **52** | Alar Petrovits **(25)** | 1/8-finaal |
| Rakvere FC Flora |
| 2008 | Esiliiga | **8.** | 10 | 36 | 10 | 7 | 19 | 53 | 82 | −29 | **37** | Alar Petrovits **(17)** | 1/32-finaal |
| 2009 | Esiliiga | **10.** | 10 | 36 | 8 | 2 | 26 | 48 | 105 | −57 | **20** | Alar Petrovits **(11)** | 1/32-finaal |
| 2010 | Esiliiga | **9.** | 10 | 36 | 10 | 3 | 23 | 45 | 95 | −50 | **31** | Alar Petrovits **(11)** | 1/32-finaal |
| Rakvere JK Tarvas |
| 2011 | II liiga ida/põhi | **1.** | 14 | 26 | 22 | 2 | 2 | 100 | 29 | +71 | **68** | Joonas Ljaš **(27)** | 1/16-finaal |
| 2012 | Esiliiga | **3.** | 10 | 36 | 21 | 5 | 10 | 66 | 58 | +8 | **68** | Joonas Ljaš **(14)** | 1/8-finaal |
| 2013 | Esiliiga | **4.** | 10 | 36 | 16 | 8 | 12 | 68 | 58 | +10 | **56** | Henri Hang **(11)** | 1/16-finaal |
| 2014 | Esiliiga | **8.** | 10 | 36 | 12 | 10 | 14 | 61 | 65 | −4 | **46** | Sergei Akimov **(21)** | 1/64-finaal |
| 2015 | Esiliiga | **4.** | 10 | 36 | 12 | 11 | 13 | 52 | 53 | −1 | **47** | Sergei Akimov **(16)** | 1/16-finaal |
| 2016 | Premium liiga | **10.** | 10 | 36 | 0 | 3 | 33 | 15 | 113 | −98 | **3** | *Kolm mängijat* **(2)** | 1/16-finaal |
| 2017 | Esiliiga | **3.** | 10 | 36 | 21 | 4 | 11 | 66 | 57 | +9 | **67** | Joonas Ljaš **(19)** | 1/16-finaal |
| 2018 | Esiliiga | **5.** | 10 | 36 | 14 | 10 | 12 | 59 | 60 | -1 | **52** | Siim Rannamäe **(12)** | 1/8-finaal |
| 2019 | Esiliiga | **8.** | 10 | 36 | 8 | 4 | 24 | 35 | 98 | -63 | **28** | Siim Rannamäe **(10)** | 1/32-finaal |
| 2020 | Esiliiga B | **10.** | 10 | 30 | 3 | 1 | 26 | 26 | 96 | -70 | **10** | Nevil Krimm **(7)** | 1/64-finaal |
| 2021 | II liiga ida/põhi | **9.** | 14 | 23 | 7 | 6 | 10 | 38 | 42 | -4 | **27** | Roland Pakaste **(8)** | 1/32-finaal |
| 2022 | II liiga ida/põhi | **2.** | 14 | 26 | 18 | 4 | 4 | 60 | 20 | +40 | **58** | Roland Pakaste ja Mattias Roop **(9)** | 1/32-finaal |
| 2023 | II liiga ida/põhi | **3.** | 14 | 25 | 17 | 4 | 4 | 85 | 24 | +61 | **55** | Mattias Roop **(18)** | 1/8-finaal |

Viited
------

1. ↑  A.LeCoq Premium liiga. jalgpall.ee, vaadatud 11. november 2023.
2. ↑
3. ↑  Soccernet.ee(07.01.2011): Poom: kurb, kui Rakvere linn ei toeta jalgpalli
4. ↑  Soccernet.ee (22.02.2009): Rakvere FCF hakkab Transi duubliks
5. ↑  RakvereSpordikeskus.ee (13.03.2009): Rakvere FC Flora kaotas paberijalgpalli kuue punktiga
6. ↑  JALKA (Juuli, 2010): Rakvere Flora suur pluss ja suur miinus
7. ↑  Tippväravavaht toetab Rakvere vutimeeste püüdlusi
8. ↑  Tarva jalgpallurid lõpetasid aasta turniirivõiduga
9. ↑  Esiliiga väravalööjate edetabel (2012)
10. ↑
11. ↑

Välislingid
-----------

* Koduleht
* Rakvere JK Tarvas EJL-i kodulehel
* JK Tarvas vahetas treenerit. kuulutaja.ee, 10. juuli 2016.
* Rakvere Tarvase jalgpalliklubi palkas esimese välistreeneri. sport.err.ee, 11. detsember 2021.

| * v
* r
II liiga meeskonnad 2023 |
| --- |
| põhi/ida | 

* Tarvas
* Maardu LM
* Welco II
* Noorus-96
* Võru Helios
* Viimsi II
* Phoenix/Noova
* FC Tallinn U21
* Tartu Helios
* Järve
* Tartu Kalev II
* Ajax
* Levadia U19
* Ararat

 |
| lõuna/lääs | 

* Raplamaa
* Flora U19
* Pärnu Vaprus U21
* Harju U21
* Hiiumaa/Läänemaa II
* Vändra Vaprus
* Saue
* Nõmme United U21
* Tabasalu U21
* Keila
* Kose
* Tervis
* Poseidon
* Sporting

 |